Penijõe matkarada  Raja alguspunkt on Penijõe parklas ja raja läbimiseks on võimalik valida nelja marsruudi vahel (3,6 km, 4,7 km, 6 km või 7 km). Rada on kasutuses mitmete õppeprogrammide läbiviimisel, vee-elustiku uurimiseks on õppetiik Penijõe vasakul kaldal. Matkarajal asuvast 8m kõrgusest tornist on  hea jälgida roostikus elutsevat linnustikku (roo-loorkull, hüüp jpt.), rajale jäävad Lääne-Eestile tüüpilised loopealsed (alvarid), Viita puisniit ja Saare mägi. Näha saab kobraste pesakuhilaid ja tegutsemisjälgi.